
ΠΡΟΕΔΡΙΚΑ ΔΙΑΤΑΓΜΑΤΑ 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 100 (1) 

"Καθορισμός συντελεστών αποσβέσεων" 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. - Τις διατάξεις της περίπτωσης στ' της παραγράφου 
1 του άρθρου 31 του Ν. 2238/1994 (ΦΕΚ Α’ 151), όπως 
τροποποιήθηκε με την παράγραφο 1 του άρθρου 29 του 
Ν. 2556/1997 (ΦΕΚΑ' 270). 

2. - Του άρθρου 29Ατου Ν. 1558/85 "Κυβέρνηση και Κυ¬ 
βερνητικά Όργανα" (ΦΕΚ 137/Α/1985) που προστέθηκε 
με το άρθρο 27 του Ν. 2081/92 (ΦΕΚ 154/Α/1992) και αντι- 
καταστάθηκε με το άρθρο 1 παρ. 2α του Ν. 2469/97 (ΦΕΚ 
38/Α/1997). 

3. - Ότι από τις διατάξεις του παρόντος διατάγματος 
δεν προκαλείται δαπάνη σε βάρος του κρατικού προϋπο¬ 
λογισμού. 

4 - Τη γνωμοδότηση του Συμβουλίου της Επικράτειας 
220/1998 με πρόταση του Υπουργού Οικονομικών, απο¬ 
φασίζουμε: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 
ΑΡΘΡΟ 1 

1.- Για τον προσδιορισμό του καθαρού κέρδους των ε¬ 


μπορικών, βιομηχανικών και γεωργικών επιχειρήσεων, 
που ασκούνται από φυσικά και νομικά πρόσωπα, καθώς 
και του καθαρού εισοδήματος από υπηρεσίες ελευθέριων 
επαγγελμάτων, σύμφωνα με τις διατάξειςτων άρθρων31. 
41,49 και 105 του Ν. 2238/1994 (Φ Ε Κ ΑΊ 51) "Κώδικας φο¬ 
ρολογίας εισοδήματος", τα ποσοστά αποσβέσεων της α¬ 
ξίας των πάγιων περιουσιακών στοιχείων ορίζονται κατά 
τις επόμενες διατάξεις του παρόντος. 

2. - Η διενέργεια των αποσβέσεων κατ' έτος και με τα ο¬ 
ριζόμενα δια του παρόντος ποσοστά είναι υποχρεωτική. 
Ειδικότερα οι νέες επιχειρήσεις για τις τρεις (3) πρώτες 
διαχειριστικές χρήσεις που έπονται της χρήσης μέσα 
στην οποία άρχισε η παραγωγική λειτουργία τους, δύνα- 
νται να προβούν σε απόσβεση όλων των πάγιων περιου¬ 
σιακών στοιχείων τους είτε με συντελεστή μηδέν τα εκα¬ 
τό (0%) είτε με συντελεστή πενήντα τα εκατό (50%) του ι- 
σχύοντος ποσοστού, με την προϋπόθεση ότι ο 
συντελεστής απόσβεσης που θα επιλεγεί από την επιχεί¬ 
ρηση δεν θα μεταβάλλεται από διαχειριστική χρήση σε 
διαχειριστική χρήση. 

3. - Τα ποσοστά αποσβέσεων που ορίζονται με το πα¬ 
ρόν, αφορούν ετήσια απόσβεση. Γ ιατα νέα πάγια περιου¬ 
σιακά στοιχεία, η απόσβεση αρχίζει από το μήνα κατά τον 
οποίο αυτά χρησιμοποιήθηκαν ή τέθηκαν σε λειτουργία 
και υπολογίζεται σε τόσα δωδέκατα όσοι και οι μήνες μέ- 
χριτο τέλος της διαχειριστικής χρήσης. 

4. - Οι αποσβέσεις που διενεργούνται σύμφωνα με τις 
διατάξεις του παρόντος δεν δύνανται να υπερβούντην α¬ 
ξία κτήσης ή την αναπροσαρμοσμένη αξία του αποσβε- 
στέου πάγιου περιουσιακού στοιχείου, κατά τα καθοριζό¬ 
μενα στην παράγραφο 3 του άρθρου 2 του παρόντος. 

5. - Η αξία των εργαλείων καιτων ανταλλακτικών των μη¬ 
χανημάτων, που χρησιμοποιούνται από τις επιχειρήσεις 
και τους ελεύθερους επαγγελματίες, αποσβένονται εξ ο¬ 
λοκλήρου μέσα στη χρήση κατά την οποία χρησιμοποιή¬ 
θηκαν για πρώτη φορά. 

6. - Πάγια περιουσιακά στοιχεία, των οποίων η αξία κτή¬ 
σης έκαστου είναι μέχρι διακόσιες χιλιάδες (200.000) 
δραχμές, δύνανται να αποσβένονται εξ ολοκλήρου μέσα 
στη χρήση κατά την οποία χρησιμοποιήθηκαν ή τέθηκαν 
σε λειτουργία. 

7. -Οι διατάξειςτων παραγράφων 1,2 και 3 του άρθρου 
9 του ν. 1809/1988 (ΦΕΚ Α' 222 ) δεν θίγονται από τις δια¬ 
τάξεις του παρόντος. 

8.- Τα ποσοστά αποσβέσεων που ορίζονται με το πα¬ 
ρόν, εφαρμόζονται σε διαχειρίσεις ή ισολογισμούς που 
λήγουν από 30.6.98 και μετά. 

ΑΡΘΡΟ 2 

1Για τα πάγια περιουσιακά στοιχεία που έχουν απο¬ 
κτηθεί μέχρι και 31.12.1997, καθώς και εκείνα που απο- 
κτούνται από 1.1.1998 και μετά, με την επιφύλαξη των α- 
ναφερομένων στην παράγραφο 2 του άρθρου αυτού, οι 
αποσβέσεις διενεργούνται με τη σταθερή μέθοδο από¬ 
σβεσης. 

2.- Για τα καινούργια μηχανήματα καιτο λοιπό μηχανο¬ 
λογικό ή τεχνικό εξοπλισμό παραγωγής που αποκτούν α¬ 
πό 1.1 1998 και μετά οι βιομηχανικές, βιοτεχνικές, μεταλ¬ 
λευτικές, λατομικές και οι μικτές επιχειρήσεις αυτών, οι α¬ 
ποσβέσεις διενεργούνται υποχρεωτικά είτε με τη 
σταθερή μέθοδο απόσβεσης είτε με τη φθίνουσα μέθοδο 
απόσβεσης, με την προϋπόθεση ότι η μέθοδος που θα ε- 
πιλεγεί γιατα πάγια αυτά θα εφαρμόζεται κατά πάγιο τρό¬ 
πο. 

3 - Οι κατά τις μεθόδους αυτές διενεργούμενες τακτι¬ 
κές αποσβέσεις υπολογίζονται, κατά τα ειδικότερα οριζό¬ 
μενα στο παρόν διάταγμα, με την εφαρμογή των προβλε- 
πόμιενων με το παρόν διάταγμα συντελεστών επι της σε 
δραχμές αξίας κτήσης των πάγιων περιουσιακών στοιχεί¬ 
ων της επιχείρησης, προσαυξημένης με τις δαπάνες προ¬ 
σθηκών και βελτιώσεων, ή της αναπροσαρμοσμένης α¬ 
ξίας τους, όπως η αξία αυτή εξευρίσκεται σύμφωνα με τις 
ισχύουσες. κάθε φορά, σχετικές διατάξεις. 

ΚΕΦΑΛΑΙΟ Β’ 

ΣΤΑΘΕΡΗ ΜΕΘΟΔΟΣ 

ΣΥΝΤΕΛΕΣΤΕΣ ΑΠΟΣΒΕΣΕΩΝ ΣΤΑΘΕΡΗΣ ΜΕΘΟΔΟΥ 
ΑΡΘΡΟ 3 

1 - Τα ποσοστά απόσβεσης της αξίας των κτιριακών ε¬ 
γκαταστάσεων και οικοδομημάτων ορίζονται ως ακολού¬ 
θως: 

α) Για οικοδομές ή τμήματα αυτών, που χρησιμοποιού¬ 
νται ως οικοτροφεία, σχολεία, φροντιστήρια, αίθουσες κι¬ 
νηματογράφων ή θεάτρων, ξενοδοχεία, κλινικές, σανατό¬ 
ρια και καταστήματα εξυπηρετήσεως του κοινού γενικά 
σε οκτώ τα εκατό (8%). 

β) Γ ια οικοδομές ή τμήματα αυτών, που χρησιμοποιού¬ 
νται ως μπαγκαλόους η κάμπιγκς, καθώς και τις συναφείς 
εγκαταστάσεις, αναλογωςτης κατασκευής τους από ξυ¬ 
λεία ή τσιμέντο, σε δώδεκα τα εκατό (12%) και οκτώ τα ε¬ 
κατό (8%) αντιστοίχως. 

γ) Γ ια οικοδομές ή τμήματα αυτών, που χρησιμοποιού¬ 
νται για άλλες χρήσεις, σε πέντε τα εκατό (5%). 

δ) Για πρόχειρες κατασκευές (ξύλινες, πλαστικές κτλ.), 
που χρησιμοποιούνται για οποιαδήποτε χρήση, σε δώδε¬ 
κα τα εκατό (12%). 

ε) Για βιομηχανοστάσια, όπως αυτά νοούνται από τις 
διατάξεις της περίπτωσης α' της παραγράφου 2 του άρ 
θρου 21 του ν. 2238/1994, τα παραρτήματα και παρακο- 
λουθήματά τους, καθώς και τις αποθήκες που είναι συνε¬ 
χόμενες με αυτά και χρησιμοποιούνται για την αποθήκευ 
ση πρώτων υλών και την πρώτη εναπόθεση των 
βιομηχανικών προϊόντων, σε οκτώ τα εκατό (8%). 

στ) Γ ια οικοδομήματα, που χρησιμοποιούνται για την ε¬ 
πεξεργασία και συντήρηση καπνών σε φύλλα (καπναπο 
θήκες ή άλλων εξαγώγιμων γεωογικών προϊόντων σε ο¬ 
κτώ τα εκατό (8%) 


ζ) Για οικοδομήματα, που χρησιμοποιούνται ως ξηρα- 
ντήρια καπνού, σε οκτώ τα εκατό (8%). 

2. - Τα ποσοστά απόσβεσης, που αναφέρονται στην 
προηγούμενη παράγραφο του άρθρου αυτού, υπολογί¬ 
ζονται στην αξία μόνο των κτισμάτων, ανεξάρτητα του 
τρόπου κατασκευής αυτών (συνήθους ή προκατασκευ¬ 
ής)· 

3. -Απότοποσότης με βάση τις διατάξειςτου παρόντος 
άρθρου αναγνωριζόμενης απόσβεσης αφαιρείται η κατά 
τις διατάξεις του άρθρου 23 του ν. 2238/1994 παρεχόμε¬ 
νη απόσβεση, κατά ποσοστό δέκατα εκατό (10%) ή πέντε 
τα εκατό (5%) επί του ακαθάριστου εισοδήματος της οι¬ 
κοδομής ή του καταστήματος, γραφείου κλπ., αναλόγως 
της περίπτωσης. 

ΑΡΘΡΟ 4 

1.- Για τα μηχανήματα και εγκαταστάσεις παραγωγής 
και διανομής ηλεκτρικής ενέργειας, τα ποσοστά απόσβε¬ 
σης ορίζονται ως ακολούθως: 

α) Γ ια μηχανήματα κινητήριας δύναμης με κινητήρες ε¬ 
σωτερικής καύσης, σε δώδεκα τα εκατό (12%). 

β) Για θερμοηλεκτρικούς σταθμούς παραγωγής, σε 
τέσσερα τα εκατό (4%). 

γ) Γ ια σταθμούς αεροστροβίλων παραγωγής, σε πέντε 
τα εκατό (5%). 

δ) Για σταθμούς εσωτερικής καύσης (ϋίεεβΙ), σε οκτώ 
τα εκατό (8%). 

ε) Για υδροηλεκτρικούς σταθμούς παραγωγής, σε δύο 
τα εκατό (2%). 

στ) Γιαανεμογεννήτριες, σε δέκα τα εκατό (10%). 
ζ) Γ ια φωτοβολταϊκές μονάδες, σε δέκα τα εκατό (10%). 
η) Για γεωθερμικές μονάδες, σε δέκα πέντε τα εκατό 
(15%). 

θ) Γ ια εξοπλισμό γεωθερμικών γεωτρήσεων, σε δέκατα 
εκατό (10%). 

ι) Γ ια γοαμμές μεταφοράς ηλεκτρικής ενέργειας, σε πέ¬ 
ντε τα εκατό (5%). 

ία) Γ ία υποσταθμούς μεταφοράς και γοαμμές διανομής 
χαμηλής τάσεως. σε έξι τα εκατό (6%). 

ιβ) Για γραμυές διανομής υέσης τάσεως. σε πέντε τα ε¬ 
κατό (5%). 

ιγ) Για υποσταθμούς διανομής, σε έξι τα εκατό (6%) 
ιδ) Για τον πάγιο ηλεκτροκίνητο εκσκαπτικό εξοπλισμό 
ορυχείων, σε δώδεκα τα εκατό (12%). 

ιε) Για τον ~αινιοδρομικό εξοπλισμό ορυχείου, σε δω 
δέκατα εκατό (12%). 

ιστ) Για εξοπλισμό συνεργείων συντήρησης ορυχείου, 
σε δέκα τα εκατό (10%) 

2 - Για τηλεπικοινωνιακές εγκαταστάσεις καιτηλεπικοι- 
νωνιακά έργα τα ποσοστά απόσβεσης ορίζονται ως ακο¬ 
λούθως: 

α) Για ψηφιακά κέντρα και ηλεκτρονικές τερματικές 
διατάξεις, σε είκοσι τα εκατό (20%) 

β) Για εξοπλισμό μετάδοσης (δικτύων), σε δέκα πέντε 
τα εκατό (15%). 

γ) Γ ια τηλεφωνικές, τηλεγραφικές και τηλετυπικές 
(ΤΕΕΕΧ) εγκαταστάσεις κέντρων και ραδιοηλεκτρικές ε¬ 
γκαταστάσεις. σε είκοσι τα εκατό (20%). 

δ) Για υπόγεια και υποβρύχια καλώδια-σωληνώσεις 
(συμβατικά και οπτικών ινών), σε επτά τα εκατό (7%). 

ε) Για καλώδια σωληνώσεων οπτικών ινών, αε οκτώ ια 
εκατό (8%). 

στ) Για εναέοια ενσύρμαια δίκτυα, σε δώδεκα τα εκατό 

(12%) και εναέρια ασύρματα δίκτυα, σε οκτώτα εκατό (8%), 
ζ) Για κύριες τηλεφωνικές, τηλεγραφικές και ραδιοηλε¬ 
κτρικές συνδέσεις-αυσκευές και θαλάμους, σε δέκα πέ¬ 
ντε τα εκατό (15%). 

η) Γ ια δευτερεύουσες εγκαταστάσεις, σε δώδεκα και 
μισό τα εκατό (12,5%). 

θ) Για καλωδιακά πλοία, σε πέντε τα εκατό (5%). 

3. - Γ ια τα μηχανήματα και γενικά τον ειδικό εξοπλισμό 
των ραδιοτηλεοπτικών σταθμών, τα ποσοστά απόσβεσης 
ορίζονται ως ακολούθως: 

α) Γ ια κάμερες και παρελκόμενα, βίντεο και παρελκό¬ 
μενα και κινητές μονάδες εξωτερικών μεταδόσεων, σε εί¬ 
κοσι τα εκατό (20%). 

β) Για κέντρα εκπομπής-αναμετοδότες (πομποί-αναμε- 
ταδότες και παρελκόμενα, πυλώνες-ιστοί και παρελκόμε¬ 
να, καθώς και κεραίες εκπομπής-λήψης και παρελκόμε¬ 
να) , σε δέκα τα εκατό (10%). 

γ) Για λοιπά μηχανήματα και εγκαταστάσεις ραδιοτη¬ 
λεοπτικών σταθμών, σε δέκα πέντε τα εκατό {15%). 

4. - Για τα έργα δικτύων ύδρευσης, αποχέτευσης, αντι- 
πλημμυρικών έργων, έργων αντιρρύπανοης και κέντρων 
επεξεργασίας λυμμάτων, τα ποσοστά απόσβεσης ορίζο¬ 
νται ως ακολούθως: 

α) Γ ια έργα δικτύων ύδρευσης: 
αα) Φράγματα, σε ένατα εκατό (1%). 
αβ) Διϋλιστήρια, σε δύο τα εκατό (2%). 
αγ) Υδραγωγεία, σε δύο και μισό τα εκατό (2,5%). 
αδ) Κύριους τροφοδοτικούς αγωγούς, σε τρία τα εκα¬ 
τό (3%). 

αε) Δευτερεύαντες τροφοδοτικούς αγωγούς, σε τρία 
και μισό τα εκατό (3,5%). 

αστ) Δίκτυα διανομής, εξωτερικά και εσωτερικά α¬ 
ντλιοστάσια, σε δέκα τα εκατό (10%). 
αζ) Δεξαμενές, δύο τα εκατό (2%). 
β) Για έργα δικτύων αποχέτευσης: 
βα) Έργα βαρείας υποδομής και βασικούς συλλεκτή- 
ρες, σε δύο τα εκατό (2%). 

ββ) Δευτερεύοντες αγωγούς, σε δύο και μισό τα εκατό 
(2,5%). 

βγ) Εξωτερικές διακλαδώσεις, σε τέσσερα τα εκατό 
(4%). 

βδ) Ηλεκτρομηχανολογικές εγκαταστάσεις, σε δέκατα 
εκατό (10%). 

γ) Για αντιπλημμυρικά έργα: 
γα) Διευθετήσεις ρεμμάτων, σε ένατα εκατό (1%). 
γβ) Συλλεκτήρες όμβριων υδάτων, σε δύο τα εκατό 
( 2 %). 

γγ) Δίκτυα όμβριων υδάτων, σε δύο και μισό τα εκατό 
(2,5%). 

γδ) Φρεάτια υδροσυλλογής, σε τέσσερα τα εκατό (4%). 
δ) Έργα αντιρρύπανοης και κέντρα επεξεργασίας λυμ¬ 
μάτων: 

δα) Ερευνητικά κέντρα λυμμάτων, σε πέντε τα εκατό 
( 5 %). 

δβ) Κέντρα λυμμάτων, σε πέντε τα εκατό (5%). 

5. - Γιατα μηχανήματα και εγκαταστάσεις που χρησιμο¬ 
ποιούνται από τις καπνοβιομηχανίες, τα ποσοστά από¬ 
σβεσης ορίζονται ως ακολούθως: 

α) Για κοπτικές μηχανές, χαρμανιέρες, υγραντήρια και 
ξηραντήρια καπνών, εγκαταστάσεις μεταφοράς καπνών 
σε φύλλα και κεκομμένου, κλιματιστικές εγκαταστάσεις 
στους χώρους επεξεργασίας και βιομηχανοποίησης, σε 
δέκα τα εκατό (10%). 


β) Για σιγαροποιητικές, κυτιοποιητικές, πακεταριατι- 
κές, λιθογραφικές μηχανές και σελλοφανέζες, σε δώδεκα 
τα εκατό (12%). 

6. - Για τα μηχανήματα και εγκαταστάσεις των πρατη¬ 
ρίων υγρών καυσίμων και λιπαντηρίων, τα ποσοστά από¬ 
σβεσης ορίζονται ως ακολούθως: 

α) Γ ια αντλίες και εξοπλισμό αυτών (των πρατηρίων), σε 
δωδέκατα εκατό (12%). 

β) Για αεροσυμπιεστές καιγρασσαδόρους, σε δεκαπέ¬ 
ντε τα εκατό (15%). 

7. - Για τα δοχεία μεταφοράς υγρών και αερίων, δεξα 
μενών κλπ., τα ποσοστά απόσβεσης ορίζονται ως ακο¬ 
λούθως: 

α) Για δοχεία μεταφοράς υγρών υλών (βαρελΐων κλπ.), 
σε τριάντα τα εκατό (30%). 

β) Γ ια χαλύβδινες φιάλες υγραερίου, σε δέκα πέντε τα 
εκατό (15%). 

γ) Γ ια δίκτυα σωληνώσεων υγρών καυσίμων και τα σχε¬ 
τικά εξαρτήματα, σε δέκα τα εκατό (10%). 

δ) Γ ια μεταλλικές και από σκυρόδεμα δεξαμενές ενα- 
ποθηκεύσεως υγρών καυσίμων, σε πέντε τα εκατό (5%). 

8. - Για τα ψυκτικά μηχανήματα (ψυγεία διατηρήσεως 
τροφίμων κλπ.) και τις εγκαταστάσεις κλιματισμού και κε¬ 
ντρικής θέρμανσης (λέβητες-καυστήρες κλπ.) στους χώ¬ 
ρους παραγωγής, το ποσοστό απόσβεσης ορίζεται σε 
δωδέκατα εκατό (12%). 

9. - Γ ια τα γερανοφόρα και ανυψωτικά μηχανήματα, το 
ποσοστό απόσβεσης ορίζεται σε δέκα πέντε τα εκατό 
(15%). 

10. - Για τα μηχανήματα παραγωγής ταινιών (κινηματο¬ 
γραφικών, βίντεο και συναφών), το ποσοστό απόσβεσης 
ορίζεται σε δέκα πέντε τα εκατό (15%). 

11. - Προκειμένου για ειδικές εγκαταστάσεις και μηχα¬ 
νήματα των παρακάτω επιχειρήσεων, τα ποσοστά από¬ 
σβεσης ορίζονται ως ακολούθως: 

α) Κονσερβοποίίας και τυποποιημένων προϊόντων, σε 
δώδεκα τα εκατό (12%). 

β) Υποδηματοποιίας, σε δέκα πέντε τα εκατό (15%). 
γ) Βυρσοδεψίας, σε δώδεκα τα εκατό (12%). 
δ) Παραγωγής νημάτων και υφασμάτων από μαλλί και 
μετάξι (φυσικό και τεχνητό), σε δέκα πέντε τα εκατό 
(15%). 

ε) Παραγωγής νημάτων και υφασμάτων από φυσικό και 
τεχνητό βαμβάκι, σε δώδεκα τα εκατό (12%). 

στ) Παραγωγής χημικών και φαρμακευτικών προϊό¬ 
ντων, σε δέκα πέντε τα εκατό (15%). 

ζ) Παραγωγής πλαστικών ειδών, σε δώδεκα τα εκατό 
( 12 %). 

η) Διυλιστηρίων, σε δέκα πέντε τα εκατό (15%). 
θ) Εκτυπωτικών, εκδοτικών και βιβλιοδετικών εργα¬ 
σιών, σε δώδεκα τα εκατό (12%). 
ι) Παραγωγήςτσιμέντου, σε δέκα πέντε τα εκατό (15%). 
ια) Παραγωγής σιδήρου, χάλυβος, αλουμίνας και α¬ 
λουμινίου, σε δέκα πέντε τα εκατό (15%). 

12. - Για τις μήτρες (καλούπια) που έχουν κατασκευα- 
σθεί από οποιαδήποτε ύλη, εκτός πλαστικής ή θερμοπλα¬ 
στικής, το ανώτατο ποσοστό απόσβεσης ορίζεται σε δέκα 
πέντε τα εκατό (15%). 

13. - Για τις οικιακές συσκευές ή συστήματα χρήσης 
φυσικού αερίου και ανανεώσιμων πηγών ενέργειας, με 
την προϋπόθεση ότι αφορούν πάγια περιουσιακά στοι¬ 
χεία εμπορικών επιχειρήσεων (ατομικών και νομικών προ- 

σώπων) που τηρούν βιβλία Γ’ κατηγαρίαςτου ΚΒΣ, καθώς 
και εμπορικών επιχειρήσεων παροχής υπηρεσιών που τη¬ 
ρούν βιβλία Β' κατηγορίας του ΚΒΣ, παρέχεται η δυνατό¬ 
τητα, απόσβεσης μέχρι ποσοστού εβδομήντα πέντε τα ε¬ 
κατό (75%) της δαπάνης, με τα κατωτέρω οριζόμενα ετή¬ 
σια ποσοστά απόσβεσης: 

α) Λέβητες κεντρικής θέρμανσης φυσικού αερίου χυ¬ 
τοσίδηροι, σε τέσσερα τα εκατό (4%). 

β) Λέβητες κεντρικής θέρμανσης φυσικού αερίου χα¬ 
λύβδινοι, σε έξι και μισό τα εκατό (6,5%). 

γ) Αυτόνομα θερμαντικά σώματα καύσης φυσικού αε¬ 
ρίου, σε πέντε τα εκατό (5%). 

δ) Θερμοσίφωνες ταχείας ροής και συνδυασμένοι λέ¬ 
βητες, θερμοσίφωνες, καύσης φυσικού αερίου, σε έξι και 
μισό τα εκατό (6,5%). 

ε) Θερμοσίφωνες αποθήκευσης, καύσης φυσικού αε¬ 
ρίου, σε τέσσερα τα εκατό (4%), 

στ) Μαγειρικές συσκευές καύσης φυσικού αερίου, σε 
τέσσερα τα εκατό (4%). 

ζ) Μαγειρικές συσκευές μεικτού τύπου (ηλεκτρικές και 
φυσικού αερίου), σε πέντε τα εκατό (5%). 
η) Ηλιακοί συλλέκτες, σε πέντε τα εκατό (5%). 
θ) Ηλιακό θερμοσιφωνικό οικιακό σύστημα, σε έξι και 
μισό τα εκατό (6,5%), 

14, -Για τα μηχανήματα και ειδικές εγκαταστάσεις πα¬ 
ραγωγής, μεταφοράς, αποθήκευσης και διανομής του 
φυσικού αερίου, τα ποσοστά απόσβεσης ορίζονται ως α¬ 
κολούθως: 

α) Αγωγοί μεταφοράς και διανομής φυσικού αερίου χα¬ 
λύβδινοι ή πολυαιθυλαινιου καιτωνεγκαταστάσεώνταυς, 
σε δύο και μισό τα εκατό (2,5%) 

β) Μηχανήματα ηλεκτρονικής εγκατάστασης καθοδι¬ 
κής προστασίας αγωγών φυσικού αερίου, σε επτά τα ε¬ 
κατό (7%). 

γ) Σταθμοί μέτρησης και ρύθμισης της πίεσης του φυ¬ 
σικού αερίου και σταθμοί συμπίεσης, σε τέσσερα τα εκα¬ 
τό (4%). 

δ) Δεξαμενές υγροποιημένου φυσικού αερίου από σκυ¬ 
ρόδεμα και ειδικό μέταλλο, σε δυο και μισό τα εκατό 
(2,5%). 

ε) Υπόγειες αποθήκες φυσικού αερίου, σε δύο και μισό 
τα εκατό (2,5%). 

στ) Κρυογενικές εγκαταστάσεις αεριοποίησης υγρο¬ 
ποιημένου φυσικού αερίου μετά των εξαρτημάτων τους, 
σε δύο και μισό τα εκατό (2,5%)". 

15. - Για τα λοιπά μηχανή ματα και εγκατ αστάσεις,ταπο- 
σοστά απόσβεσης ορίζονται ως ακολούθως: 

α) Των ξενοδοχειακών επιχειρήσεων, σανατορίων, κλι¬ 
νικών και εκπαιδευτηρίων, σε είκοσι τα εκατό (20%) και 
β) των λοιπών επιχειρήσεων, σε δέκα πέντε τα εκατό 
(15%). 

ΑΡΘΡΟ 5 

1. - Το ποσοστό απόσβεσης της αξίας των εγκαταστά¬ 
σεων γενικά των επιχειρήσεων που χαρακτηρίζονται ως ε¬ 
πικίνδυνες ορίζεται σε είκοσι τα εκατό (20%). 

2. - Το ποσοστό απόσβεσης της αξίας των εγκαταστά¬ 
σεων γενικά των επιχειρήσεων που παράγουν πολεμικά 


είδη με εκρηκτικές ύλες ορίζεται σε τριάντα τρία τα εκατό 
(33%). 

3.- Οι επιχειρήσεις που αναφέρονται στο άρθρο αυτό 
δεν δικαιούνται να διενεργήσουν τις κατά τα άρθρα 3. 4 
και 10 του παρόντος διατάγματος αποσβέσεις. 

ΑΡΘΡΟ 6 

1. - Οι επιχειρήσεις λατομείων, εξόρυξης μεταλλευμά¬ 
των ή άλλων ορυκτών υλών, εκτός από τις κατά τα άρθρα 
3, 4. 10 και 11 του παρόντος αποσβέσεις, υποχρεούνται 
να διενεργούν ετήσια απόσβεση και επί της αξίας των λα¬ 
τομείων ή των μεταλλείων με ποσοστό δέκα τα εκατό 
( 10 %). 

2. - Γιατα έξοδα κατασκευής ιδιωτικών οδών, πλατειών, 
δικτύων ύδρευσης, αποχέτευσης και αντιπλημμυρικών 
έργων των επιχειρήσεων που αναφέρονται στην προη¬ 
γούμενη παράγραφο, το ποσοστό απόσβεσης ορίζεται σε 
επτά τα εκατό (7%). 

3. - Για τα έξοδα κατασκευής υποσταθμών διανομής η¬ 
λεκτρικής ενέργειας, υποσταθμών μεταφοράς και γραμ¬ 
μών διανομής χαμηλής τάσεως και γραμμών μεταφοράς 
αυτής των ίδιων επιχειρήσεων, το ποσοστό απόσβεσης ο¬ 
ρίζεται σε δέκα τα εκατό (10%). 

4. - Γ ιατους σπαστήρες λίθων, θραυστήρες, τριβεία, πε¬ 
τρελαιομηχανές και λοιπά μηχανήματα των επιχειρήσεων 
του άρθρου αυτού, το ποσοστό απόσβεσης ορίζεται σε 
δέκα πέντε τα εκατό (15%). 

5. - Η απόσβεση των δαπανών που πραγματοποιούνται 
για την εκτέλεση κάθε φύσης μεταλλευτικών ερευνών, 
καθώς και των συναφών προς αυτές δαπανών γενικά διε- 
νεργείται σύμφωνα με τις διατάξεις του άρθρου 18 του 
ν.δ. 4029/1959 "περί αργούντων μεταλλείων κλπ." (ΦΕΚ Α 
250). 

Οι διατάξεις της παραγράφου αυτής έχουν ανάλογη ε¬ 
φαρμογή και επί των λατομικών επιχειρήσεων. 

ΑΡΘΡΟ 7 

1. - Για λιμενικά έργα και ναυπηγεία, τα ποσοστά από¬ 
σβεσης ορίζονται ως ακολούθως: 

α) Για λιμένες, αποβάθρες, ορμητήρια και προβλήτες, 
σε δέκα τα εκατό (10%), 

β) Γ ια έργα ελάφρυνσης πρανών, σε δέκα έξι τα εκατό 
(16%). 

γ) Για ρυμούλκες, βυθοκόρους, πλωτούς γερανούς, α¬ 
κάτους, πορθμεία, λέμβους, φορτηγίδες, πλωτήρες και 
λοιπά συναφή στοιχεία, σε δώδεκα τα εκατό (12%). 

δ) Γ ια μόνιμες δεξαμενές από σκυρόδεμα, σε οκτώ τα 
εκατό (8%). 

ε) Για πλωτές δεξαμενές, σε οκτώ τα εκατό (8%). 

στ) Για ναυπηγικές κλίνες, σε δέκα τα εκατό (10%). 

ζ) Για σχέδια ναυπήγησης πλοίων, σε τριάντα τρία τα ε¬ 
κατό (33%). 

2. - Για τα πάγια περιουσιακά στοιχεία των εργοληπτι¬ 
κών επιχειρήσεων δημοσίων και ιδιωτικών έργων, τα πο¬ 
σοστά απόσβεσης ορίζονται ως ακολούθως: 

α) Για ξυλεία, η οποία χρησιμοποιείται σε οικοδομικά 
και άλλα τεχνικά έργα, σε τριάντα τα εκατό (30%). 

β) Για μεταλλικά ικριώματα, σε δέκατα εκατό (10%). 

γ) Γιαπροωθητήρεςγαιών (μπουλντόζες), φορτωτές, ι- 
σοπεδωτές, αεροσυμπιεστές, εκσκαφείς, ασφαλτικά μη¬ 
χανήματα, γεωτρύπανα, αναβατόρια, μηχανικά φτυάρια, 
αυτοκινούμενους αποξεστήρες, θραυστήρες, τριβείς, σι- 

λο-κόσκινα, δονητές και αναμικτήρες σκυροδέματος, ο¬ 
δοστρωτήρες κλπ., σε δέκα πέντε τα εκατό (15%). 

3.- Για τις εγκαταστάσεις γενικά των επιχειρήσεων εκ¬ 
μετάλλευσης διωρύγων, το ποσοστό απόσβεσης ορίζεται 
σε δέκα έξι τα εκατό (16%). 

4 - Οι επιχειρήσεις που αναφέρονται στην προηγούμε¬ 
νη παράγραφο του άρθρου αυτού, δεν δικαιούνται να διε¬ 
νεργούν τις κατά τα άρθρα 3, 4, 7 παράγραφος 1 και 10 
του παρόντος αποσβέσεις. 

ΑΡΘΡΟ 8 

Για τα γεωργικά μηχανήματα και τα εργαλεία που χρη¬ 
σιμοποιούνται από τις γεωργικές επιχειρήσεις και εκμε¬ 
ταλλεύσεις γενικά, τα ποσοστά απόσβεσης ορίζονται ως 
ακολούθως: 

α) Για ελκυστήρες, αλωνιστικές μηχανές, οδοντωτές 
σβάρνες, σκαλιστήρια, καλλιεργητές, άροτρα, δισκο- 
σβάρνες, χορτοαναδευτές, χορτοσωρευτές, σπαρτικές 
μηχανές, φορητά αναβατόρια, μηχανές τεμαχισμού σα¬ 
νών για αποθήκευση (στάσιμες), μηχανές αλέσεως τρο¬ 
φών, ρυμούλκες, κοπροδιανομείς, θεριστικές μηχανές, 
αυτοδετικές, χορτοσυλλεκτοδεματικές, πατατοσυλλεκτι¬ 
κές και θεριζοαλωνιστικές μηχανές, σε δωδέκατα εκατό 
( 12 %). 

β) Για φορτωτικές, χορτοκοπτικές, συλλεκτικές βάμβα- 
κος, συλλεκτικές αραβοσίτου μηχανές, φρέζες, τευτλαε- 
ξαγωγείς, κινητήρες εσωτερικής καύσης και αντλητικά 
συγκροτήματα, σε δώδεκα τα εκατό (12%). 

γ) Για λιπασματοδιανομείς και ψεκαστήρες, σε δέκα 
τέσσερα τα εκατό (14%). 

δ) Για λοιπά μηχανήματα, σε δέκατα εκατό (10%). 

ΑΡΘΡΟ 9 

Τα ποσοστά απόσβεσης της αξίας των ακόλουθων πά¬ 
γιων περιουσιακών στοιχείων των επιχειρήσεων που εκ¬ 
μεταλλεύονται κινηματογραφικές ταινίες, βιντεοκασέτ- 
τες, καθώς και των ραδιοτηλεοπτικών σταθμών, καθορί¬ 
ζονται ως εξής: 

α) Για τις κινηματογραφικές ταινίες, σε ογδόντα τα ε¬ 
κατό (80%) για το πρώτο έτος, δώδεκα τα εκατό (12%) για 
το δεύτερο και οκτώ τα εκατό (8%) για το τρίτο έτος εκ¬ 
μετάλλευσής τους. 

Η απόσβεση υπολογίζεται σε δωδεκάμηνη βάση, ανε¬ 
ξάρτητα από το χρόνο εκμετάλλευσης τηςταινίας κατάτο 
διαχειριστικό έτος, με τον περιορισμό να μην υπερβεί κα¬ 
τά το πρώτο έτος το ακαθάριστα έσοδα που πραγματο¬ 
ποιούνται απάτην εκμετάλλευση της ταινίας. Η τυχόν δια¬ 
φορά της μειωμένης κατά το πρώτο έτος απόσβεσης 
προσαυξάνει τις αποσβέσεις του δευτέρου έτους, ανε¬ 
ξάρτητα από το ύψος των ακαθαρίστων εσόδων, ώστε για 
τα πρώτα δύο (2) έτη η συνολική απόσβεση να ανέρχεται 
στο εννενήντα δύο τα εκατό (80% + 12% — 92%) της α¬ 
ξίας της ταινίας. 

β) Για τις βιντεοταινίες, σε εβδομήντα τα εκατό (70%) 
για το έτος κτήσης και τριάντα τα εκατό (30%) γιατο δεύ¬ 
τερο έτος. 

γ) Για τηλεταινίες, τηλεσειρές, μουσικές εκπομπές, ε¬ 
ορταστικές εκπομπές, κινούμενα σχέδια, τηλεπαιχνίδια, 
ψυχαγωγικές εκπομπές, εκπομπές λόγου, αθλητικές και 
ποικίλου περιεχομένου, αναλόγως του χρόνου εκμετάλ¬ 
λευσής τους, αποσβένονται είτε εφάπαξ, είτε τμηματικά 
και ισόποσα μέσα σε μία πενταετία, σύμφωνα με τη διά¬ 
ταξη της περίπτωσης α' της παραγράφου 3 του άρθρου 


43 του κωδ. νόμου 2190/1920, αν η εκμετάλλευσή τους 
διαρκεί ένα έτος ή περισσότερα του ενός, αντίστοιχα. 

ΑΡΘΡΟ 10 

1. - Για τα μεταφορικά μέσα (εκτός από τα πλωτά και ε¬ 
ναέρια) και το τροχαίο υλικό, τα ποσοστά απόσβεσης ο¬ 
ρίζονται ως ακολούθως: 

α) Για επιβατηγά αυτοκίνητα και μοτοσυκλέττες: 
αα) Εκπαιδευτηρίων, σε δέκα πέντε τα εκατό (15%). 
ββ) Επιχειρήσεων ενοικίασης αυτοκινήτων και μοτοσυ- 
κλεττών, σε είκοσι πέντε τα εκατό (25%). 

γγ) Επιχειρήσεων εκπαίδευσης υποψηφίων οδηγών 
(αυτοκινήτων και μοτοσυκλεττών), σε είκοσι πέντε τα ε¬ 
κατό (25%). 

δδ) Λοιπών επιχειρήσεων, με εξαίρεση τις μεταφορι¬ 
κές, σε δέκα πέντε τα εκατό (15%). 

β) Για μοτοποδήλατα και ποδήλατα, σε δέκα πέντε τα ε¬ 
κατό (15%). 

γ) Γ ία φορτηγά αυτοκίνητα, σε είκοσι τα εκατό (20%). 
δ) Γ ια οχήματα χωματουργικών έργων εντός ορυχείου, 
σε είκοσι πέντε τα εκατό (25%). 

ε) Γ ια οχήματα μεταφοράς προσώπων εντός ορυχείου 
σε δέκα πέντε τα εκατό (15%). 

στ) Γ ια τουριστικά λεωφορεία (πούλμαν), σε είκοσι τα 
εκατό (20%). 

ζ) Γ ια λεωφορεία μεταφορικών επιχειρήσεων, σε είκοσι 
τα εκατό (20%). 

η) Για σιδηροτροχιές και τροχαίο υλικό, σε πεντε τα ε¬ 
κατό (5%). 

θ) Για λοιπά μέσα και μηχανήματα των συγκοινωνιακών 
επιχειρήσεων, σε δώδεκα τα εκατό (12%). 

2. - Γ ια τα εναέρια μεταφορικά μέσα, τα ποσοστά από¬ 
σβεσης ορίζονται ως ακολούθως: 

□) Για καινούργια αεροσκάφη, ελικόπτερα και ανεμό¬ 
πτερα, σε έξι τα εκατό (6%). 

β) Για μεταχειρισμένα αεροσκάφη, ελικόπτερα και ανε¬ 
μόπτερα, σε έξι τα εκατό (6%), πλέον ένα τα εκατό (1%) 
για κάθε έτος, το οποίο παρήλθε από το επόμενο έτος της 
κατασκευής μέχρι το έτος της απόκτησης. 

3. - Για τα πλοία και λοιπά πλωτά μέσα, το ποσοστό α¬ 
πόσβεσης ορίζεται σε είκοσι τα εκατό (20%) για το πρώτο 
έτος εκμετάλλευσής τους υπό ελληνική σημαία, σε δέκα 
τα εκατό (10%) ετησίως από το δεύτερο έως και το πέ¬ 
μπτο έτος και πέντε τα εκατό (5%) για το έκτο και κάθε έ¬ 
να από τα επόμενα έτη εκμετάλλευσής τους. 

4. - Τα ποσοστά απόσβεσης που αναφέρονται στις πα¬ 
ραγράφους 1 έως και 3 του άρθρου αυτού δεν εφαρμό¬ 
ζονται στην περίπτωση που προβλέπονται διαφορετικοί 
συντελεστές από διατάξεις ειδικών νόμων. 

ΑΡΘΡΟ 11 

1 .-Το ποσοστό απόσβεσης των ειδών εξοπλισμού γενι¬ 
κά (επίπλων, σκευών κλπ.) των ξενοδοχειακών επιχειρή¬ 
σεων, σανατορίων, κλινικών, εκπαιδευτηρίων, εστιατο¬ 
ρίων και κέντρων διασκέδασης, ορίζεται σε τριάντα τα ε¬ 
κατό (30%). 

2. - Τοποσοστό απόσβεσης των ειδών εξοπλισμού γενι¬ 
κά (επίπλων, σκευών κλπ.) των λοιπών επιχειρήσεων, ορί¬ 
ζεται σε είκοσι τα εκατό (20%). 

3. - Προκειμένου για είδη εξοπλισμού γραφείου, δηλα¬ 
δή αριθμομηχανές, λογιστικές μηχανές, φωτοαντιγραφι¬ 
κά και φωτοτυπικά μηχανήματα, γραφομηχανές, μαγνη¬ 
τόφωνα, προβολείς διαφανείων, τηλεφωνικά κέντρα, τη- 

λεφωνικές συσκευές, συσκευές ΤΕΕΕΧ, ΡΑΧ, καθώς και 
των επιστημονικών οργάνων και συσκευών εργαστηρίου 
χημείου, το ποσοστό απόσβεσης ορίζεται, σε είκοσι τα ε¬ 
κατό (20%). 

4- Στις περιπτώσεις κατά τις οποίες τα πάγια περιου¬ 
σιακά στοιχεία που αναφέρονται στην παράγραφο 3 του 
άρθρου αυτού χρησιμοποιούνται ως μέσα εκπαιδεύσε- 
ως, το ποσοστό απόσβεσης της αξίας αυτών ορίζεται, σε 
τριάντα πέντε τα εκατό (35%). 

5. - Για τους ηλεκτρονικούς υπολογιστές και ηλεκτρονι¬ 
κά συγκροτήματα γενικά, το ποσοστό απόσβεσης ορίζε¬ 
ται σε τριάντα τα εκατό (30%). Στις περιπτώσεις που τα 
παραπάνω πάγια περιουσιακά στοιχεία χρησιμοποιού¬ 
νται ως μέσα εκπαίδευσης, το ποσοστό απόσβεσης ορί¬ 
ζεται σε σαράντα τα εκατό (40%). 

Το ποσοστό απόσβεσης του λογισμικού (50ΡΤν\/ΑΗΕ) 
των ηλεκτρονικών υπολογιστών ορίζεται σε τριάντα τα ε¬ 
κατό (30%). 

6. Το ποσοστό απόσβεσης της αξίας των ειδών υγιει¬ 
νής των ξενοδοχειακών επιχειρήσεων, σανατορίων και 
κλινικών, στις περιπτώσεις που αυτά θεωρούνται εγκατα¬ 
στάσεις των παραπάνω επιχειρήσεων και όχι των ακινή¬ 
των, ορίζεται σε είκοσι τα εκατό (20%). 

ΑΡΘΡΟ 12 

Προκειμένου για τα πρόσωπα που αποκτούν εισόδημα 
από υπηρεσίες ελευθερίων επαγγελμάτων, τα ποσοστά 
απόσβεσης ορίζονται ως ακολούθως: 
α) για έπιπλα και σκεύη, σε είκοσι τα εκατό (20%). 
β) για μηχανήματα και λοιπές επαγγελματικές εγκατα¬ 
στάσεις, σε είκοσι τα εκατό (20%). 

γ) για ηλεκτρονικούς υπολογιστές και ηλεκτρονικά συ¬ 
γκροτήματα, σε τριάντα τα εκατό (30%). 

δ) για λογισμικό (30ΡΤ\Λ/ΑΡΕ) των ηλεκτρονικών υπο¬ 
λογιστών, σε τριάντα τα εκατό (30%). 

δ) για λογισμικό (δΟΡΤννΑΗΕ) των ηλεκτρονικών υπο¬ 
λογιστών, σε τριάντα τα εκατό (30%). 

ε) για όργανα και συσκευές εργαστηρίου χημείου και 
συναφών ειδών, σε είκοσι τα εκατό (20%), 
στ) για οικιακές συσκευές ή συστήματα χρήσης φυσι¬ 
κού αερίου και ανανεώσιμων πηγών ενέργειας, με την 
προϋπόθεση ότι αφορούν πάγια περιουσιακά στοιχεία 
νομικών προσώπων που ασκούν ελευθέριο επάγγελμα α¬ 
πό τα κατονομαζόμενα στην παράγραφο 1 του άρθρου 48 
του ν. 2238/1994 που τηρούν βιβλία Β' ή Γ κατηγορίας 
του ΚΒΣ, παρέχεται η δυνατότητα, απόσβεσης μέχρι πο¬ 
σοστού εβδομήνταπέντετα εκατό (75%) της δαπάνης, με 
τα κατωτέρω οριζόμενα ετήσια ποσοστά απόσβεσης: 

στα) Λέβητες κεντρικής θέρμανσης φυσικού αερίου χυ¬ 
τοσίδηροι, σε τέσσερα τα εκατό (4%). 

στβ) Λέβητες κεντρικής θέρμανσης φυσικού αερίου χα¬ 
λύβδινοι, σε έξι και μισό τα εκατό (6,5%). 

στγ) Αυτόνομα θερμαντικά σώματα καύσης φυσικού α¬ 
ερίου, σε πέντε τα εκατό (5%). 

στδ) Θερμοσίφωνες ταχείας ροής και συνδυασμένοι λέ¬ 
βητες θερμοσίφωνες, καύσης φυσικού αερίου, σε έξι και 
μισό τα εκατό (6,5%). 

στε) θερμοσίφωνες αποθήκευσης, καύσης φυσικού αε¬ 
ρίου, σε τέσσερα τα εκατό (4%). 


ατστ) Μαγειρικές συσκευές καύσης φυσικού αερίου, 
σε τέσσερα τα εκατό (4%). 

στζ) Μαγειρικές συσκευές μεικτού τύπου (ηλεκτρικές 
και φυσικού αερίου), σε πέντετα εκατό (5%). 

στη) Ηλιακοί συλλέκτες, σε πέντετα εκατό (5%). 

στθ) Ηλιακό θερμοσιφωνικό οικιακό σύστημα, σε έξι και 
μισό τα εκατό (6,5%) και 

ζ) για επιστημονικά περιοδικά και συγγράμματα, σε ε¬ 
κατό τα εκατό (100%). 

ΚΕΦΑΛΑΙΟ Γ' 

ΦΘΙΝΟΥΣΑ ΜΕΘΟΔΟΣ 

ΣΥΝΤΕΛΕΣΤΕΣ ΑΠΟΣΒΕΣΕΩΝ ΦΘΙΝΟΥΣΑΣ ΜΕΘΟΔΟΥ 
ΑΡΘΡΟ 13 

1. Για την εφαρμογή των διατάξεων της παραγράφου 2 
του άρθρου 2 του παρόντος, ως μηχανήματα και λοιπός 
μηχανολογικός ή τεχνικός εξοπλισμός παραγωγής θεω¬ 
ρούνται τα πάγια περιουσιακά στοιχεία που αναφέρονται 
στις ακόλουθες διατάξεις του παρόντος: 

α) στις παραγράφους 1 (εκτός της περίπτωσης ιστ'), 5, 
7 (εκτός των περιπτώσεων α’ καιβ’), 8,9, 11 12 και 14 (ε¬ 
κτός των περιπτώσεων α’, β', δ’ και ε') του άρθρου 4, 

β) στην περίπτωση β’της παραγράφου 15 του ίδιου άρ¬ 
θρου, με την προϋπόθεση ότι αυτά τα πάγια περιουσιακά 
στοιχεία χρησιμοποιούνται άμεσα στην παραγωγική δια¬ 
δικασία και 

γ) στην παράγραφο 4 του άρθρου 6. 

2. Γ ια τον υπολογισμό των τακτικών αποσβέσεων με τη 
φθίνουσα μέθοδο, τα ποσοστά των αποσβέσεων, που 
προβλέπονται για τη σταθερή μέθοδο από τις διατάξεις 
του παρόντος, πολλαπλασιάζονται για κάθε πάγιο περι¬ 
ουσιακό στοιχείο, με συντελεστή τρία (3). 

3. Οι κατάτην προηγούμενη παράγραφο προκύπτοντες 
συντελεστές αποσβέσεων της φθίνουσας μεθόδου υπο¬ 
λογίζονται επί του εκάστοτε υπολοίπου της αναπόσβε- 
στης αξίας κάθε πάγιου περιουσιακού στοιχείου. 

4. Κατά τη διαχειριστική χρήση που η αναπόσβεστη α¬ 
ξία των πάγιων περιουσιακών στοιχείων, μειωμένη με τις 
αποσβέσεις που αναλογούν στη χρήση αυτή, είναι μικρό¬ 
τερη του ποσοστού δέκα τα εκατό (10%) της αξίας κτή¬ 
σης, προσαυξημένης με τις δαπάνες προσθηκών ή βελ¬ 
τιώσεων, ή της αναπροσαρμοσμένης αξίας αυτών, ολό¬ 
κληρο το ποσό της αναπόσβεστης αξίας δύναται να 
αποσβεσθεί κατά τη διαχειριστική αυτή χρήση. 

Στον Υπουργό των Οικονομικών αναθέτουμε τη δημοσί 
ευση και εκτέλεση του παρόντος διατάγματος. 

Αθήνα, 16 Απριλίου, 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΟΙΚΟΝΟΜΙΚΏΝ 

ΓΙΑΝΝΟΣ ΠΑΠΑΝΤΩΝΙΟΥ 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 101 
Ορισμός μεταβατικής έδραςτου Μονομελούς Πλη μμελειο- 
δικείου Σύρου στην έδρα του Ειρηνοδικείου Σερίφου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις: 

α) Του άρθρου 2 παρ. 2εδ. β' περ. ββ’ καιπαρ. 3τουΝ. 
1756/1988 «Κώδικας Οργανισμού Δικαστηρίων και κατά¬ 
στασης Δικαστικών Λειτουργών» (Α’ 35) και του άρθρου 
112παρ. 2 του ίδιου νόμου. 

β) Του άρθρου 29Α του Ν. 1558/1985 «Κυβέρνηση και 
Κυβερνητικά όργανα» (Α' 137) όπως προστέθηκαν με το 
άρθρο 27 του Ν. 2081/1992 (Α’ 154) και τροποποιήθηκαν 
με το άρθρο 1 παρ. 2 εδ. α' του . 2469/1997. 

γ) Του άρθρου 22 του Ν. 2362/1995 «Περί Δημοσίου Λο¬ 
γιστικού Ελέγχου των δαπανών του Κράτους και άλλες 
διατάξεις». 

2) Την 505/1997 γνώμη του Προέδρου Εφετών Αιγαίου. 

3) Την 2018/1997 γνώμη του Εισαγγελέα Εφετών Αιγαίου. 

4) Το γεγονός ότιτο παρόν διάταγμα προκαλεί δαπάνη σε 
βάρος του κρατικού προϋπολογισμού δρχ. 180.000 περί¬ 
που, ετησίυος. η οποία θα αντιμετωπισθεί από τις πιστώσεις 
που είναι γραμμένες στον Προϋπολογισμό τουΥπουργείου 
Δικαιοσύνης στον Ειδ. Φορέα 17-300 και ΚΑΕ 0711. 

5) Την αριθ. 1107147/1239/0006/4.10.96 (ΦΕΚ 922 
Β'/7.10.96) απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών». 

6) Την 29/1998 γνωμοδότηση του Συμβουλίου της Επι¬ 
κράτειας μετά από πρόταση του Υπουργού Δικαιοσύνης 
και του Υφυπουργού Οικονομικών, αποφασίζουμε: 

Αρθρο 1 

1. Ορίζεται μεταβατική έδρα του Μονομελούς Πλημμε¬ 
λειοδικείου Συρου στην έδρατου Ειρηνοδικείου Σερίφου 
για την εκδίκαση των ποινικών υποθέσεων αρμοδιότητας 
Μονομελούς Πλημμελειοδικείου της περιφέρειας του Ει¬ 
ρηνοδικείου Κύθνου και της περιφέρειας του Ειρηνοδι¬ 
κείου Σερίφου. 

2. Το κατά την παράγραφο 1 του παρόντος άρθρου Μο¬ 
νομελές Πλημμελειοδικείο Σύρου θα συνεδριάζει στην 
μεταβατική του έδρα στη Σέριφο στο δικαστικό κατάστη¬ 
μα του Ειρηνοδικείου Σερίφου δύο φορές το χρόνο, ήτοι 
την ημέρα Τετάρτη κάθε Τρίτης εβδομάδας των μηνών Α¬ 
πριλίου και Οκτωβρίου κάθε έτους. 

3. Οι υποθέσεις οι οποίες υπήγοντο, πριν από τη ρύθμι¬ 
ση της παραγοάφου 1 του παρόντος άρθρου, στο Μονο¬ 
μελές Πλημμελειοδικείο Σίφνου, υπαγόμενες εφεξής 
στην αρμοδιότητα του Μονομελούς Πλημμελειοδικείου 
Σερίφου, εκδικάζονται εις αυτό, εφ’ οσον δεν είχε ήδη 
προσδιορισθεί γι’ αυτές δικάσιμος στο Μονομελές Πλημ¬ 
μελειοδικείο Σίφνου, 

Άρθρο 2 

Ο χρόνος έναρξης ισχύος του παρόντος διατάγματος 
αρχίζει από τη δημοσίευσή του στην Εφημερίδα της Κυ 
βερνήσεως. 

Στον Υπουργό Δικαιοσύνης, αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα. 7 Απριλίου 1998 

Ο ΠΡΟΕΔΡΟΣ Τ| ΙΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡ! οι 

Υ(Ι>ΥΠ ΟΙΚΟΝΟΜΙΚΟΝ ΔΙΚΑΙΟΣΥΝΗΣ 

ΝΙΚ. ΧΡΙΣΤΟ ΛΟΥΛΑΚΗΣ ΕΥΑΓ. ΓΙΑΝΝΟΠΟΥΛΟΣ 


Ο) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 102 
Τροποποίηση του Προεδρικού Διατάγματος υπ' αριθ. 

461/13.11.1993 (ΦΕΚ 197/22.11.1993 τεύχος Α’) «Ορι¬ 
σμός μεταβατικής έδρας του Πρωτοδικείου Νάξου 

στην έδρατου Ειρηνοδικείου Θήρας». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις: 

α) Του άρθρου 2παρ. 2 εδ. β’ περ. ββ' καιπαρ. 3του Ν. 
1756/1988 «Κώδικας Οργανισμού Δικαστηρίων και κατά¬ 
στασης Δικαστικών Λειτουργών» (Α' 35) και του άρθρου 
112παρ. 2του ίδιου νόμου. 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (Α' 137) όπως προστέθηκαν με το 
άρθρο 27 του Ν. 2081/1992 (Α’ 154) και τροποποιήθηκαν 
με το άρθρο 1 παρ. 2 εδ. α του . 2469/1997 (Α 38). 

γ) Του άρθρου 22του Ν. 2362/1995 «Περί Δημοσίου Λο¬ 
γιστικού Ελέγχου των δαπανών του Κράτους και άλλες 
διατάξεις». 

2) Το υπ' αριθ. 461/13.11.1993 Προεδρικό Διάταγμα με 
θέμα «Ορισμός μεταβατικής έδρας του Πρωτοδικείου 
Νάξου στην έδρα του Ειρηνοδικείου Θήρας». 

3) Την 506/1997 γνώμη του Προέδρου Εφετών Αιγαίου. 

4) Την 4181/1997γνώμη του Εισαγγελέα Εφετών Αιγαίο υ. 

5) Το γεγονός ότι μετο παρόν διάταγμα προκαλείται δα¬ 
πάνη σε βάρος του κρατικού προϋπολογισμού δρχ 
100.000 περίπου, ετησίως. η οποία θα αντιμετωπισθεί 
από τις γραμμένες πιστώσεις στον Προϋπολογισμό του 
Υπουργείου Δικαιοσύνης με Ειδ. Φορέα 17-300 και ΚΑΕ 
0711. 

6) Την αριθ. 1107147/1239/0006/4 10.96 (ΦΕΚ 922 
Β77.10.96) απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών». 

7) Την 28/1998 γνωμοδότηση του Συμβουλίου της Επι¬ 
κράτειας μετά από πρόταση του Υπουργού Δικαιοσύνης 
και του Υφυπουργού Οικονομικών, αποφασίζουμε: 

Η διάταξη της παραγράφου 2του άρθρου μόνο του Προ¬ 
εδρικού Διατάγματος με αριθμό 461/13 11.1993 (ΦΕΚ 
197/22.11.1993 τεύχος Α') με το οποίο ορίσθηκε ως μετα¬ 
βατική έδρατου Πρωτοδικείου Νάξου η έδρατου Ειρηνοδι¬ 
κείου Θήρας γιατην εκδίκαση τωνπολιτικών και ποινικών υ 
ποθέσεων αρμοδιότητας του Μονομελούς Ποωτοδικείου 
και του Μονομελούς Πλημμελειοδικείου Νάξου τροποποι¬ 
είται σε οτι αφορά τον αριθμό των ποινικών συνεδριάσεων 
οι οποίες αυξάνονται κατά δύο (2) και ορίζονται κατά τους 
μήνες Σεπτέμβριο και Ιούνιο κάθε έτους. 

Αρθρο 2 

Ο χρόνος έναρξης ισχύος του παρόντος διατάγυαιος 
αοχίζει από τη δημοσίευσή του στην Εφημερίδα της Κυ- 
βερνήσεως. 

Στον Υπουργό Δικαιοσύνης, αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 14 Απριλίου 1998 

Ο ΠΡΟΕΔΡΟΣ ΜΗΣ ΛΗΜΟΚΡΑΤ ΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ «ΠΟΥΡΙ ο 

Υιυνιι ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

ΝΙΚ. ΧΡΙΣΤΟΔΟΥΛΑΚΗΣ ΕΥΑΓ. ΓΙΑΝΝΟΠΟΥΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΑΠΟΦΑΣΕΙΣ 

(4) 

Πράξη Συμβουλίου Νομισματικής Πολιτικής 
αριθ. 3/22.4.98 
(Άρθρο 12του Ν. 2548/97) 

Επιτόκια αποδοχής καταθέσεων των πιστωτικών ιδρυμά¬ 
των από την Τράπεζα της Ελλάδος. 

ΤΡΑΠΕΖΑΤΗΣ ΕΛΛΑΔΟΣ 
ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 
Αφού έλαβε υπόψη: 

α) Το άρθρο 12 του Ν. 2548/1997: «Ρυθμίσεις για την 
Τράπεζα της Ελλάδος», 
β) Την ΠΔ/ΤΕ 2407/26.3.1997, παράγρ. 3, 
γ) Την ΠΔ/ΤΕ 2414/24.7.1997, όπως ισχύει (τελευταία 
σχετ. ΠΔ/ΤΕ 2423/7.10.97). 
δ) Τις τρέχουσες συνθήκες στην αγορά χρήματος, 
ε) Την ανάγκη περιορισμού των πληθωριστικών πιέσε¬ 
ων, 

ΑΠΟΦΑΣΙΣΕ 

να τροποποιήσει την ΠΔ/ΤΕ 2414/14.8.97, όπως ισχύει και 
να καθορίσει από 23 Απριλίου 1998 τα επιτόκια των κατα¬ 
θέσεων των πιστωτικών ιδρυμάτων στην Τράπεζα της Ελ¬ 


λάδος, σύμφωνα με τις διατάξεις της ΠΔ/ΤΕ 
2407/26.3.97, ως εξής: 

(α) Του πρώτου, βασικού, κλιμακίου κατάθεσης σε 
11,50% ετησίως 

(β) Του δεύτερου κλιμακίου κατάθεσης σε 9,75% ετη¬ 
σίως. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

0 Πρόεδρος Τα μέλη 

ΛΟΥΚΑΣ ΠΑΠΑΔΗΜΟΣ Π. ΘΩΜΟΠΟΥΛΟΣ, Ν. ΓΚΑΡΓΚΑΝΑΣ 
Β. ΔΡΟΥΚΟΠΟΥΛΟΣ, Α. ΜΑΝΤΖΑΒΙΝΟΣ 
Ν. ΠΑΛΑΙΟΚΡΑΣΣΑΣ 

Αθήνα, 22 Απριλίου 1998 
Ακριβές αντίγραφο 
Δ/νση Νομισματικής Πολιτικής 
και Τραπεζικών Εργασιών 
Ο Υποδιευθυντής 
Π. ΚΥΡΙΑΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




